**Administrativne jedinice Fidžija** organizirane su u tri razine, s tim da su od nacionalnog samoupravnog značaja samo dvije. Najviše administrativne jedinice su divizije, kojih ima četiri, a koje su dalje podijeljene na provincije, kojima upravljaju provincijska vijeća. Najmanje administrativne jedinice su distrikti. 

Što se naselja tiče, dva imaju službeni status grada - glavni grad Suva i Lautoka - dok su ostala veća naselja organizirana kao općine. Manja naselja organizirana su kao sela (*koro*).

Divizije
--------

Divizije Fidžija na karti.
Temeljne administrativne jedinice na Fidžiju su divizije. Ima ih ukupno četiri, a u suštini se radi o aglomeraciji provincija koje, samostalno, imaju malo administrativnih funkcija, ali služe boljoj koordinaciji djelovanja provincija u svom sastavu. Na čelu divizije nalazi se povjerenik (*Commissioner*), kojeg imenuje vlada. Divizije Fidžija su: 

* **Centralna divizija**, sa središtem u Suvi
* **Sjeverna divizija**, sa središtem u Labasi
* **Istočna divizija**, sa središtem u Levuki
* **Zapadna divizija**, sa središtem u Lautoki

Provincije
----------

*Glavni članak: Provincije Fidžija*
Provincije Fidžija na karti.
Provincije su administrativne jedinice druge razine, međutim su najvažnije u samoupravnom smislu. Ima ih ukupno četrnaest, a svakom upravlja Provincijsko vijeće. Provincijska vijeća imaju vrlo široke ovlasti te mogu čak, uz odobrenje centralnih vlasti, nametati lokalne poreze. Centralna vlast potvrđuje i izvršnog čelnika vijeća (*Roko Tui*), koji je u pravilu plemenski poglavica, mada su se posljednjih godina i "pučani" počeli pojavljivati na toj poziciji. Provincije su: 

| Administrativne jedinice |
| --- |
| Divizija | Sjedište |  | Provincija | Površina (u km2) | Stanovništvo (2017.) |
| Centralna | Suva | Naitasiri | 1,666 | 177,678 |
| Namosi | 570 | 7,871 |
| Rewa | 272 | 108,016 |
| Serua | 830 | 20,031 |
| Tailevu | 955 | 64,552 |
| Sjeverna | Labasa | Bua | 1,378 | 15,466 |
| Cakaudrove | 2,816 | 50,469 |
| Macuata | 2,004 | 65,983 |
| Istočna | Levuka | Kadavu | 478 | 10,897 |
| Lau | 487 | 9,602 |
| Lomaiviti | 411 | 15,657 |
| Zapadna | Lautoka | Ba | 2,634 | 247,708 |
| Nadroga-Navosa | 2,385 | 58,931 |
| Ra | 1,341 | 30,432 |
| Rotuma | 46 | 1,594 |

Historijski značaj provincija i provincijskih vijeća bio je puno veći, s obzirom da su preko Velikog vijeća poglavica i Senata mogli direktno utjecati na nacionalnu politiku. Međutim, nakon što je ustavnim reformama 2013. godine te naknadnim političkim odlukama došlo do reforme nacionalne strukture vlasti (konkretno, ukinuti su i Senat i Veliko vijeće), utjecaj provincijskih vijeća na nacionalnoj razini postao je minoran.

### Rotuma

*Glavni članak: Rotuma*
Otok Rotuma, koji se nalazi sjeverno od temeljnog arhipelaga, uživa posebni samoupravni status kao zavisni teritorij. Taj je status stekao Zakonom o Rotumi iz 1927. godine. Za statističke potrebe, Rotuma se svrstava u Istočnu diviziju, međutim administrativno je potpuno nezavisna te ima vlastito vijeće, čiji je status jednak onom provincijskih vijeća.

Naselja
-------

Naselja na Fidžiju dijele se na tri temeljne skupine. Najveći status uživaju Suva i Lautoka, koji imaju status grada, dok još deset većih naselja uživa status općine; to su Ba, Labasa, Lami, Levuka, Nadi, Nasinu, Nausori, Sigatoka i Tavua. Ostala naseljena mjesta organizirana su kao sela (*koro*). 

Središta većih naselja čine zasebne administrativne jedinice, distrikte, kojih ima ukupno 17, zajedno s nekim manjim naseljima koja imaju taj status.

Vanjske veze
------------

* Population statistics
* Local Government in Asia and the Pacific - Fiji

| * p
* r
* u
Administrativna podjela Fidžija |
| --- |
| Divizije | 
* Centralna
* Istočna
* Sjeverna
* Zapadna

 | Flag of Fiji |
| Provincije | 
* Ba
* Bua
* Cakaudrove
* Kadavu
* Lau
* Lomaiviti
* Macuata
* Nadroga Navosa
* Naitasiri
* Namosi
* Ra
* Rewa
* Serua
* Tailevu

 |
| Posebni status | 
* Rotuma

 |
| Gradovi | 
* Lautoka
* Suva

 |
| Općine | 
* Ba
* Labasa
* Lami
* Levuka
* Nadi
* Nasinu
* Nausori
* Savusavu
* Sigatoka
* Tavua

 |